Jessie Buckley

Jessie Buckley (s. 28. joulukuuta 1989 Killarney, Kerryn kreivikunta) on irlantilainen näyttelijä ja laulaja.

Buckley aloitti uransa vuonna 2008 kilpailijana BBC:n kykyjenetsintäohjelmassa I’d Do Anything, jossa hän sijoittui toiseksi. Royal Academy of Dramatic Art -teatterikoulusta valmistuneen näyttelijän varhaiset ruutuesiintymiset olivat BBC:n televisiosarjoissa, kuten Sota ja rauha (2016) ja Taboo (2017). Buckley teki elokuvadebyyttinsä pääosassa elokuvassa Beast (2017), jota seurasi hänen läpimurtoroolinsa nousevana kantrilaulajana musikaalielokuvassa Wild Rose (2018); jälkimmäisestä hän sai parhaan naispääosan Bafta-ehdokkuuden.

Buckleyn ura eteni päärooleilla elokuvissa I’m Thinking of Ending Things (2020), Men (2022), Women Talking (2022) ja Wicked Little Letters (2023). Roolistaan vaikeuksissa olevana äitinä psykologisessa draamassa The Lost Daughter (2021) hän sai parhaan naissivuosan Bafta ja Oscar-ehdokkuudet. Hän sai laajempaa tunnustusta Agnes Hathawayn roolistaan historiallisessa draamassa Hamnet (2025), josta hänet palkittiin parhaan draamaelokuvan naispääosan Golden Globella.

Televisiossa Buckley on näytellyt HBO-minisarjassa Chernobyl (2019) ja Fargon neljännellä tuotantokaudella (2020). Teatterilavalla Buckleyn tulkinta Sally Bowlesina vuoden 2021 West End -uusinnassa musikaalista Cabaret toi hänelle parhaan musikaalinaispääosan Laurence Olivier -palkinnon. Vuonna 2022 hän julkaisi Bernard Butlerin kanssa yhteistyöalbumin For All Our Days That Tear the Heart, joka oli ehdolla Mercury Prize -palkinnon saajaksi.

 Filmografia 
 Elokuvat Vuosi Suomenkielinen nimi Alkuperäinen nimi Rooli 2014  Sydämen mekaniikka  Jack and the Cuckoo-Clock Heart  Luna  2017 Beast  Moll Huntford 2018 Wild Rose  Rose-Lynn Harlan 2019 Judy  Rosalyn Wilder2020  Eläintohtori Dolittle  Dolittle  kuningatar Viktoria Kuriiri  The Courier  Sheila Wynne Misbehaviour – huonoa käytöstä  Misbehaviour  Jo RobinsonI’m Thinking of Ending Things  nuori nainen 2021 The Lost Daughter  nuori Leda Caruso2022 Men  Harper MarloweWomen Talking  Mariche Loewen Saiturin joulumusikaali  Scrooge: A Christmas Carol  Isabel Fezziwig 2023 Fingernails  AnnaWicked Little Letters  Rose Gooding 2025 Hamnet  Agnes Shakespeare
 Televisiosarjat Vuosi Suomenkielinen nimi Alkuperäinen nimi Rooli Jakson nimi / määrä 2010–2011 This September  Emily Strong  3 2014  Nuori Morse  Endeavour  Kitty Batten  ”Aarrekätkö”, alk. ”Trove” 2016  Sota ja rauha  War & Peace  ruhtinatar Maria Bolkonskaja  62017 Taboo  Lorna Bow Delaney  7The Last Post  Honor Martin  6 2018 The Woman in White  Marian Halcombe 5 2019 Chernobyl  Ljudmila Ignatenko 2020 Fargo  Oraetta Mayflower  10

Lähteet

 Aiheesta muualla 



Luokka:Irlantilaiset näyttelijät
Luokka:Irlantilaiset laulajat
Luokka:Vuonna 1989 syntyneet
Luokka:Elävät henkilöt